***Zemgales plānošanas reģiona attīstības plānošanas dokumentu vides sadaļas stratēģiskā daļa***

*SIA “Estonian, Latvian & Lithuanian Environment”*

Novembris, 2014

Šajā dokumentā ir atspoguļots Zemgales plānošanas reģiona attīstības programmas 2015. – 2020. gadam stratēģiskais mērķis vides jomā, stratēģiskās prioritātes, uzdevumi, uzdevumu izpildei paredzētās aktivitātes, kā arī Rīcības plāns. Dokuments ir izstrādāts, ņemot vērā reģiona vajadzību analīzes rezultātus, ieinteresēto pušu viedokļus, nacionālos un ES plānošanas dokumentus, kā arī pielietojot pieeju, kas atspoguļota labās prakses dokumentā - „Īrijas Vidus rietumu reģiona reģionālās plānošanas vadlīnijas 2010 – 2022”.

Aktivitāšu projektu idejas, kurām ir rekomendēts turpmāk izstrādāt detalizētākus projektu konceptus, dokumentā izceltas, ieliekot tās ietvarā (skat. piemēru zemāk, kur definēti dokumentā lietotie termini).

**Stratēģiskais mērķis** – koncentrēts politisku uzstādījumu kopums vēlamajām situācijas pārmaiņām noteiktā laika periodā, kas ir vērsts uz teritorijas attīstības vīzijas sasniegšanu, un kas kalpo par pamatu prioritāšu noteikšanai un turpmāk veicamo darbību identificēšanai

**Prioritāte –** teritorijas attīstības vispārējā aktualitāte, kuras risināšana tiek izvirzīta priekšplānā salīdzinājumā ar citām attīstības aktualitātēm.

**Rīcības virzieni** **–** konkrētu pasākumu kopums, kas ir izvirzīts noteikto vidēja termiņa prioritāšu sasniegšanai.

**Uzdevumi –** iniciatīvu un rīcību kopums, kas ir izvirzīti noteikto rīcības virzienu sasniegšanai. Tie ir skaidri definēti, izmērāmi un pārbaudāmi.

**Aktivitātes** - uzdevumu izpildei paredzētās darbības.

**Stratēģiskais mērķis vides jomā** ir nodrošināt labvēlīgu un iekļaujošu dzīves vidi Zemgales plānošanas reģionā, saglabājot un aizsargājot reģiona dabas un kultūrvēsturiskās vērtības, kā arī veicinot ekosistēmu pakalpojumu ilgtspējīgu izmantošanu.

Stratēģiskās prioritātes (SP):

**SP1 Integrēta plānošana**

Uzdevumi (U):

**U1.1. Nodrošināt ilgtspējīgu un integrētu ĪADT apsaimniekošanu**

Aktivitātes (A):

A.1.1.1. Veikt vispusīgu ZPR teritorijā esošo ĪADT, kurām nav izstrādāti dabas aizsardzības plāni, analīzi ar mērķi noteikt tās Natura 2000 teritorijas, kurām dabas aizsardzības plāni izstrādājami prioritārā kārtā

Dabas aizsardzības plānus nepieciešams izstrādāt 33 dabas liegumiem ZPR– Baltmuižas purvs, Ellītes purvs, Gasparsona purvs, Dimantu mežs, Kaušņu purvs, Saltais purvs, Spuļģu purvs, Tīreļu purvs, Kaigu purvs, Šķibu purvs, Eiduku purvs, Lielais Pelečāres purvs, Silabebru ezers, Timsmales ezers, Dzilnas dumbrāji, Lāču purvs, Klintaine, Gargrodes purvs, Melnais purvs, Slapjo salu purvs, Ozolkalni, Dūņezera purvs, Kalēju tīrelis, Seržu tīrelis, Vāveres ezers, Aizdumbles purvs, Paltupes meži, Švēriņu purvs, Supes purvs, Zaķu riests, Dvietes dumbrāji, Gaiņu purvs, Zvārde.

Dabas aizsardzības plānu izstrāde dabas liegumiem būtu jāsakārto prioritārā secībā. Tām teritorijām, kurām ir konstatētas būtiskākas problēmas, būtu izstrādājami dabas aizsardzības plāni vispirms, līdz ar to jānodrošina ĪADT analīze un prioritizēšana.

A.1.1.2. Dabas aizsardzības plānu izstrāde prioritārajām Natura 2000 teritorijām,ņemot vērā analīzes rezultātus

Izstrādāt dabas aizsardzības plānus prioritārajām Natura 2000 teritorijām, ņemot vērā projektu „Vadlīnijas dabas aizsardzības plāna integrēšanai teritorijas plānojumā” (SIA „Metrum” Rīga, 2014) un „Koncepcijas un metodikas izstrāde ĪADT dabas aizsardzības plānu prasību integrēšanai vietējo pašvaldību teritorijas attīstības plānošanas dokumentos” (id.Nr DAP 2014/10 AK NFI) ieteikumus attiecībā uz DAP izstrādi, lai nodrošinātu integrētas plānošanas īstenošanu.

A.1.1.3. Īstenot pilotprojektu vietējas nozīmes aizsargājamās dabas teritorijas dabas aizsardzības un apsaimniekošanas plāna sagatavošanā

A.1.1.4. Veikt pasākumus, lai veicinātu starpinstitūciju un starpreģionālu sadarbību integrētā ĪADT un upju baseinu apsaimniekošanā un aizsardzībā

A.1.1.5. Nodrošināt aizsargājamo koku (dižkoku) informatīvo zīmju izvietošanu pie dižkokiem

A.1.1.6. Ieviest Dabas aizsardzības plānu "Aizsargājamais dendroloģiskais stādījums "Kokneses parks"

**U.1.2. Nodrošināt integrētu ainavu pārvaldību reģiona un vietējā mērogā**

A.1.2.1. Veikt ZPR ainavu inventarizāciju un integrēt rezultātus plānošanas dokumentos

Inventarizācijas ietvaros nepieciešams veikt ainavu struktūras, ainavu telpu, ekoloģisko koridoru, ainavu elementu kartēšanu un to ietekmējošo faktoru analīzi. Šāda izpēte ļautu novērtēt ainavu stāvokli un vērtības, kā arī sagatavot atbilstošus priekšlikumus ainavu pārvaldībā, t.sk. dažādiem telpiskajiem plānojumiem – teritorijas plānojumiem, dabas aizsardzības plāniem, upju baseinu apsaimniekošanas plāniem, transporta koridoru attīstībai.

A.1.2.2. Izstrādāt ZPR ainavu ekoloģisko plānu

Potenciāli visam reģionam, taču prioritāri Zemgales līdzenuma teritorijai (Dobeles, Auces, Tērvetes, Jelgavas, Ozolnieku, Rundāles, Bauskas, Iecavas un Vecumnieku novadi) būtu izstrādājams ainavu ekoloģiskais plāns, kurā integrēti ekoloģiskie un sociālekonomiskie ainavu aspekti, sagatavojot ainavu pārvaldības priekšlikumus.

A.1.2.3. Izvērtēt upju palieņu ainavisko potenciālu, tai skaitā mazo upju aizaugušo ūdensmalu kopšanas plānošanu, un īstenot pasākumus to iekļaušanai pilsētvidē

A.1.2.4. Rundāles pils apkārtējās ainavu telpas attīstība

A.1.2.5. Atbalstīt ātraudzīgo koku šķirņu nožogojumu izveidi

**U.1.3. Attīstīt reģiona tūrisma un rekreācijas potenciālu**

A.1.3.1. Veikt ZPR Tūrisma attīstības programmas 2008. – 2013. īstenošanas rezultātu analīzi

A.1.3.2. Izstrādāt Tūrisma un rekreācijas attīstības stratēģiju un integrēt to plānošanas dokumentos

Stratēģijas ietvaros jānosaka prioritātes, nodrošinot to sasaisti ar transporta attīstības politiku reģionā.

A.1.3.3. Izstrādāt kultūrvēsturiskā mantojuma saglabāšanas un attīstības koncepciju

Apzināt reģiona novados esošos valsts aizsargājamosvietējās un valsts nozīmes kultūrvēsturiskos objektus un izstrādāt kultūrvēsturiskā mantojuma saglabāšanas un attīstības koncepciju. Koncepcijas ietvaros noteikt prioritāros un tūrisma attīstībai būtiskākos objektus. Prioritāšu noteikšanajāveic saskaņoti ar ainavu plānošanu, tūrisma un rekreācijas stratēģijas izstrādi vai attīstības plānošanas dokumentu izstrādes ietvaros.

A.1.3.4. Izstrādāt reģiona ūdenstransporta, autotransporta un velotransporta tīklu sasaistes koncepciju

**U.1.4. Nodrošināt veiksmīgu reģiona adaptāciju klimata pārmaiņu radītajiem riskiem**

A.1.4.1. Izstrādāt visaptverošu reģiona klimata pārmaiņu adaptācijas stratēģiju

Veiksmīga reģionālā klimata pārmaiņu adaptācijas stratēģija veicinās klimata pārmaiņu adaptācijas pasākumu integrēšanu visos plānošanas dokumentos, tādejādi sekmējot ilgtspējīgu reģionālo attīstību un sagatavotību klimata pārmaiņu radītajiem draudiem, novēršot potenciālos zaudējumus nākotnē. Izstrādājot reģionālo stratēģiju, jāņem vērā nacionālie stratēģiskie dokumenti, ES Klimata pārmaiņu adaptācijas stratēģija un saistītie politikas plānošanas dokumenti, kā arī informācija, kas pieejama Eiropas klimata adaptācijas platformā (CLIMATE-ADAPT).

**SP2 Ūdens resursu apsaimniekošana**

**U.2.1. Nodrošināt labu ekoloģisko kvalitāti visos reģiona ūdensobjektos**

A.2.1.1. Izstrādāt programmu un pasākumus lauksaimnieciskās darbības rezultātā radītā ūdens piesārņojuma ar nitrātiem samazināšanai, kā arī uzsākt programmas ieviešanu

A.2.1.2. Izstrādāt programmu un pasākumus pārrobežu piesārņojuma samazināšanai un pārrobežu sadarbības veicināšanai ūdens kvalitātes jomā, kā arī uzsākt programmas ieviešanu

Nepieciešamo uzdevumu kopums un prioritārie projekti, atbildīgās institūcijas, nepieciešamie finanšu resursi un nepieciešamā sadarbība ar citām pašvaldībām un valstīm nosakāmi, izmantojot *Upju baseinu apgabalu apsaimniekošanas plānos 2016. - 2021. gadam* izstrādes ietvaros veikto analīzi par riskiem un piesārņojuma avotiem, kas ietekmē reģiona ūdensobjektu kvalitāti. Saskaņā ar LVĢMC sniegto informāciju, plāni tiks pabeigti 2015. gadā.

Saskaņā ar Lielupes upju baseina apgabala apsaimniekošanas plāna 2010. – 2015. gadam datiem, slikta ekoloģiskā kvalitāte ir šādos upju ūdensobjektos: Tērvetē (līdz iztekai Svētē) (L120), Vilcē (līdz iztekai Svētē) (L124), Platone (valsts robeža līdz Lielplatones grāvim) (L146); un ezeru ūdensobjektos: Zebrus ezers (E035), Garais Ezers (E040), Vīķu ezers (E107).

A.2.1.3. Īstenot reģiona ūdenstilpju un ūdensteču sakopšanas un tīrīšanas darbus

Šīs aktivitātes ietvaros ir nepieciešams veikt esošās situācijas analīzi, īstenot upju krastu un gultņu kopšanas darbus, un izveidot atpūtas vietas upju krastos.

**SP3 Augsnes kvalitāte un piesārņotās vietas**

**U.3.1. Apzināt vēsturiski piesārņotās vietas**

A.3.1.1. Apzināt vēsturiski piesārņotās vietas ZPR teritorijā ar mērķi atjaunot Piesārņoto un potenciāli piesārņoto vietu reģistrā iekļauto informāciju

Uzdevuma izpildē ir izmantojami arī VARAM 2011. – 2012. gadā veiktā pētījuma “2007. - 2013.gada finanšu plānošanas perioda ierobežotas atlases 3.4.1.4. aktivitātes „Vēsturiski piesārņoto vietu sanācija” projektu saraksta papildināšanas iespēju izvērtēšana, veicot piesārņoto un potenciāli piesārņoto vietu reģistrā iekļauto vietu izvērtēšanu atbilstoši piesārņojumu pakāpei un nosakot to atbilstību vēsturiski piesārņotās vietas statusam” rezultāti (skat. 7. nodaļu). Papildus jāveic vēsturiski piesārņoto vietu apzināšana tajās jomās, kas nav ietvertas pētījumā (bijušie DUS, militārās teritorijas u.c.).

A.3.1.2. Veikt vēsturiski piesārņoto vietu prioritizēšanu, nosakot piesārņotās vietas, kas rada lielāko risku uz vidi un sabiedrību

Veicot prioritizēšanu, jāizstrādā kritēriji ņemot vērā dažādus faktorus, piemēram, kurš objekts rada vislielāko ietekmi uz vidi (t.sk. uz riska ūdensobjektiem) vai sabiedrību, jāņem vērā potenciālie attīstības projekti šo teritoriju tuvumā.

**U.3.2. Nodrošināt piesārņoto vietu sanāciju**

A.3.2.1. Nodrošināt vēsturiski piesārņoto vietu sanāciju prioritārajām vēsturiski piesārņotajām vietām

Nodrošināt vēsturiski piesārņoto vietu sanāciju prioritārajām vēsturiski piesārņotajām vietām, izmantojot U 3.1. ietvaros veikto inventarizāciju un prioritizācijas rezultātus.

A.3.2.2. Veicināt likumdošanā noteiktās atbildības piemērošanu attiecībā uz piesārņotām vietām, kuras netiek uzskatītas par vēsturiski piesārņotām

Attiecībā uz teritorijām, kas nav uzskatāmas par vēsturiski piesārņotām (t.i., piesārņotājs ir zināms un ir iespējams piemērot principu “piesārņotājs maksā”), sadarbībā ar atbildīgajām valsts institūcijām jāveicina likumdošanā noteikto pasākumu veikšana saistībā ar teritorijas sanāciju un nepieciešamības gadījumā - sodu piemērošanu saskaņā ar likuma „Par piesārņojumu” un Krimināllikuma prasībām.

A.3.2.3. Veikt vēsturiski piesārņotās vietas Pļaviņu novadā - bituma dīķu - izpēti un sanāciju

**U.3.3. Labiekārtot degradētās teritorijas**

A.3.3.1. Veikt degradēto teritoriju sakārtošanu un labiekārtošanu, nodrošinot sporta, kultūras vai sociālās funkcijas attīstīšanu

**SP4 Moderna atkritumu apsaimniekošanas sistēma**

**U.4.1. Ieviest un attīstīt dalītās atkritumu savākšanas sistēmu**

A.4.1.1. Izstrādāt dalītās atkritumu savākšanas sistēmas attīstības koncepciju

Ņemot vērā to, ka atkritumu apsaimniekošana pamatā tiek organizēta atkritumu apsaimniekošanas reģionu ietvaros, nepieciešams sākotnēji veikt izvērtējumu par esošo situāciju reģionā, noteikt prioritātes un veicamos uzdevumus atkritumu apsaimniekošanas jomā, iesaistot pašvaldības, komersantus, atkritumu apsaimniekošanas organizācijas, VARAM. Izvērtējuma rezultātā jāizstrādā koncepcija, kā arī jāīsteno sabiedrības izglītošanas pasākumi par koncepciju un dalītās atkritumu savākšanas sistēmas būtību un darbību.

A.4.1.2. Izveidot dalītās atkritumu savākšanas laukumus

Balstoties uz reģionālās vajadzību analīzes, kas veikta dalītās atkritumu savākšanas sistēmas attīstības koncepcijas izstrādes ietvaros, rezultātiem, izveidot dalītās atkritumu savākšanas punktus un laukumus stratēģiski atbilstošās vietās reģionā.

**SP5 Ūdenssaimniecības attīstība**

**U.5.1. Izstrādāt ūdenssaimniecības attīstības koncepciju**

A.5.1.1. Veikt esošās situācijas ūdenssaimniecības jomā analīzi reģionā un izstrādāt ūdenssaimniecības attīstības koncepciju

Jāveic kompleksa esošās situācijas analīze reģionā, lai noteiktu būtiskākās problēmas un prioritāros projektus. Prioritizēšanai ieteicams izmantot arī *Upju baseinu apgabalu apsaimniekošanas plānos 2016. - 2021. gadam* ietvaros veikto piesārņojuma avotu, kas ietekmē ūdensobjektu kvalitāti, analīzi.

**U.5.2. Pilnveidot notekūdeņu apsaimniekošanas infrastruktūru**

A.5.2.1. Pieslēgumu veicināšana izbūvētajiem maģistrālajiem ūdens un kanalizācijas tīkliem

A.5.2.2. Īstenot ūdenssaimniecības infrastruktūras attīstības projektus apdzīvotās vietās līdz 2000 iedz.

A.5.2.3. Īstenot ūdenssaimniecības infrastruktūras attīstības projektus apdzīvotās vietās virs 2000 iedz.

A.5.2.4. Īstenot lietus notekūdeņus savākšanas, attīrīšanas un novadīšanas infrastruktūras modernizācijas projektus apdzīvotās vietās

A.5.2.5. Nodrošināt nefunkcionējošo notekūdeņu attīrīšanas iekārtu demontāžu

**SP6 Plūdu risku vadība**

**U.6.1. Īstenot pretplūdu pasākumus**

A.6.1.1. Izvērtēt nepieciešamību veikt labojumus esošajos teritorijas plānošanas un apbūves dokumentos, lai novērstu apbūvi (vai paredzētu tikai pret plūdiem izturīgu apbūvi) teritorijās, kas pašlaik ir pakļautas vai var tikt pakļautas plūdu riskam vismaz reizi 100 gados

Potenciāli pamatojoties uz plūdu modelēšanas datiem, kas tiktu iegūti vai nu A.1.4.1. aktivitātes ietvaros izstrādātās klimata pārmaiņu adaptācijas stratēģijas ietvaros, vai arī kā individuāls projekts A.6.1.1. aktivitātes vajadzībām, ir būtiski noteikt, kā mainīsies plūdu dinamika 100 gadu laikā. Izvērtējot klimata pārmaiņu iespējamās ietekmes uz esošajām un nākotnes plūdu riskam pakļautajām teritorijām, jānodrošina, ka teritorijas plānošanas, izmantošanas un apbūves dokumentos tiek iestrādāti pasākumi, kas vai nu novērš apbūvi teritorijās, kas ir pakļauta plūdu riskam, vai paredz tādu apbūvi un konstrukcijas, kas ir izturīgas pret plūdu draudiem.

A.6.1.2. Plūdu monitoringa sistēmas izveide

Aktivitātes ietvaros ir nepieciešams veikt plūdu riska novērtējumu, izveidot digitālās plūdu riska kartes un izstrādāt elektronisko plūdu monitoringa sistēmu un reaģēšanas plānu.

A.6.1.3. Prioritāro pretplūdu pasākumu īstenošana

Pretplūdu pasākumu īstenošana jāveic saskaņā ar “Plūdu riska novērtēšanas un pārvaldības nacionālajā programmā 2008.-2015. gadam” definētajām prioritātēm, Upju baseinu apgabalu apsaimniekošanas plāniem un ņemot vērā klimata pārmaiņu radītos plūdu riskus (skat. 4. nodaļu). Pasākumu plānošanā jāņem vērā ERAF 2007. – 2013. plānošanas periodā īstenotie projekti, kas saistīti ar aizsardzību pret plūdu riskiem, nepieciešams veikt šo projektu rezultātu efektivitātes izvērtējumu.

A.6.1.4. Izbūvēt pretplūdu dambi/promenādi Aknīstes pilsētā pašvaldības zemes izmantošanas, teritorijas attīstības, uzņēmējdarbības veicināšanai

A.6.1.5. Īstenot pretplūdu pasākumus Jaunjelgavas novadā

**U.6.2. Veikt upju attīrīšanu un esošo dambju rekonstrukciju**

A.6.2.1. Veikt dambju rekonstrukciju reģionā

A.6.2.2. Īstenot Svētes upes gultnes tīrīšanas darbus caurplūduma atjaunošanai, plūdu draudu samazināšanai un piesārņojuma novēršanai

A.6.2.3. Veikt Iecavas upes attīrīšanu

A.6.2.4. Veikt Velnagrāvja kanāla slūžu rekonstrukciju

A.6.2.5.Veikt ūdenskrātuves tīrīšanas un slūžu atjaunošanas darbus Iršu pagastā, Kokneses novadā

**SP7 Videi draudzīgas lauksaimniecības un mežsaimniecības prakses**

**U.7.1. Lauksaimniecības radītā piesārņojuma samazināšana**

A.7.1.1. Izpētīt citu attīstīto valstu (un/vai reģionu) pieredzi attiecībā uz lauksaimniecības nozarē strādājošo uzņēmumu iesaisti vides problēmu risināšanā, to motivēšanu, un, ņemot vērā izpētes rezultātus, izstrādāt un īstenot Zemgales plānošanas reģionam piemērotu pilotprojektu.

Lauksamniecības sektoram ir nozīmīga ietekme uz ūdens un gaisa kvalitāti. Šīs ietekmes samazināšana ir viena no 2013. gada decembrī publicētās programmas „Tīru gaisu Eiropā” un valstīm noteikto emisiju robežvērtību direktīvas projektā noteiktajām prioritātēm. Attiecīgi lauksaimniecības radītā piesārņojuma samazināšanas pasākumu veicināšana jāveic saskaņā ar ANO/EEK 2001. gada Pamatkodeksu par labu lauksaimniecības praksi amonjaka emisiju samazināšanas jomā[[1]](#footnote-1), kā arī ievērojot citas likumdošanas prasības (ieskaitot tās, kas tiks izstrādātas tuvākajā laikā, pamatojoties uz atjaunoto Direktīvu 2003/35/EK) un vadlīnijas.

A.7.1.2. Sagatavot vienotas prasības lielo (A un B kategoriju piesārņojošo darbību) lauksaimniecības uzņēmumu izvietošanai, kā arī integrēt prasības teritorijas plānojumos

A.7.1.3. Vadlīniju izstrāde vienotu buferjoslu un augu sekas nosacījumu ieviešanai aramzemēs īpaši jutīgās (nitrātu) teritorijās

**U.7.2. Teritorijas attīstīšana atbilstoši noteiktajam zemes lietojuma veidam**

A.7.2.1. Apzināt un saglabāt reģionālas nozīmes lauksaimniecības zemes

A.7.2.2. Atbalstīt meliorācijas sistēmu atjaunošanu un izbūvi

A.7.2.3. Atbalstīt meža resursu kvalitatīvu atjaunošanu ar Zemgales reģionam piemērotām koku sugām

**SP8 Kultūrvēsturiskā mantojuma saglabāšana**

**U.8.1. Nodrošināt kultūrvēsturiskā mantojuma konservāciju un restaurāciju**

Saskaņā ar kultūrvēsturisko pieminekļu prioritizēšanas rezultātiem īstenot prioritāro valsts aizsargājamo vietējās un valsts nozīmes kultūrvēsturisko objektu konservācijas vai restaurācijas pasākumus.

A.8.1.1. Valsts nozīmes kultūrvēsturiskā mantojuma restaurācijas un konservācijas darbu veikšana

Nodrošināt prioritāro valsts nozīmes kultūras pieminekļu restaurāciju un konservāciju Kultūras pieminekļu izpētes, glābšanas un restaurācijas programmas ietvaros.

A.8.1.2. Vietējas nozīmes kultūrvēsturiskā mantojuma restaurācijas un konservācijas darbu veikšana

Nodrošināt prioritāro vietējas nozīmes kultūras pieminekļu restaurāciju un konservāciju.

A.8.1.3. Nodrošināt vēsturiski nozīmīgās apbūves no vietējiem tradicionālajiem materiāliem (dolomīts) saglabāšanu

A.8.1.4. Izveidot Zemgales reģionālo restaurācijas centru

A.8.1.5. Veikt Kokneses pilsdrupu, Vecbebru muižas kungu mājas restaurāciju

A.8.1.6. Veikt nepieciešamos Vīgantes parka un Brunavas muižas konservācijas vai restaurācijas darbus

A.8.1.7. Apzināt kapsētu vērtības un īstenot nepieciešamos apsaimniekošanas pasākumus

A.8.1.8. Zemgales plānošanas reģiona koka arhitektūras objektu popularizēšana, restaurācija un konservācija

Koka arhitektūra veido vides tēlu daudzās mazpilsētās, ieskaitot Zemgales plānošanas reģiona apdzīvotās vietās. Koka arhitektūras objektu apskates tūrisma maršrutu izveide palīdzēs paplašināt Zemgales plānošanas reģiona tūrisma piedāvājumu. Aktivitātes ietvaros ir nepieciešams apzināt Zemgales plānošanas reģiona nozīmīgākos koka arhitektūras objektus, izvērtēt un aprakstīt to vēsturisko un arhitektūras vērtību, tehnisko stāvokli, izveidot koka arhitektūras objektu digitālo karti, izstrādāt tūrisma maršrutus koka arhitektūras objektu apskatei Zemgales plānošanas reģionā, izveidot mājaslapu un aplikāciju viedtālruņiem, kas sniegs informāciju par koka arhitektūras apskates maršrutiem reģionā, un renovēt nozīmīgus koka arhitektūras objektus trīs Zemgales plānošanas reģiona pilsētās un izveidot tajās tūrisma, informācijas un izglītības centrus.

**SP9 Rekreācijas infrastruktūras attīstīšana**

**U.9.1. Labiekārtot dabas objektus**

A.9.1. 1. Izstrādāt vēsturisko parku revitalizācijas koncepciju, īstenojot pilotprojektu vienā parkā

A.9.1.2. Sakārtot un attīstīt reģiona zaļās zonas - parkus, piepilsētu mežus un teritorijas ap ūdenstilpnēm un ūdenstecēm

**U.9.2. Attīstīt ūdenstūrismu reģionā**

A.9.2.1. Attīstīt ūdenstūrismu Daugavas un Lielupes upju baseinos

Šīs aktivitātes ietvaros ir nepieciešams izvērtēt starptautisko pieredzi, izstādāt esošās situācijas analīzi, ieskaitot antropogēnās slodzes izvērtējumu dabas teritorijās, izstrādāt ūdens tūrisma attīstības plānu, izstrādāt tūrisma maršrutus, izstrādāt un ieviest informācijas pasākumus un uzlabot pieejamo ūdenstūrisma infrastruktūru t.sk., piekļuves vietu sakārtošana, laivu piestātņu būvniecība, apmetņu iekārtošana.

**U.9.3. Veicināt nodarbošanos ar sportu un aktīvo atpūtu**

A.9.3.1. Izveidot un sakārtot brīvas pieejas aktīvās atpūtas laukumus apdzīvotās vietās

Ieteicams sakārtot zaļās zonas pilsētu vidē un izveidot tajās brīvas pieejas brīvdabas vingrošanas laukumus un bērnu spēļu laukumus 10 apdzīvotās vietās, kas atrodas mazāk attīstītās Zemgales plānošanas reģiona pašvaldībās. Brīvas pieejas vingrošanas laukums uzlabos iedzīvotāju iespējas aktīvi atpūsties dabā kopā ar ģimeni, ja vingrošanas un bērnu spēlēšanas aprīkojums tiek uzstādīts vienā laukumā.

A.9.3.2. Attīstīt velotūrisma infrastruktūru un nodrošināt reģionāla mēroga pakalpojumu sniegšanu

A.9.3.3. Attīstīt dabas taku tīklu reģionā

A.9.3.4. Īstenot sporta būvju attīstības projektus

A.9.3.5. Nodrošināt zema enerģijas patēriņa ledus halles izbūvi Krustpils novada Zīlānos

A.9.3.6. Izbūvēt daudzfunkcionālu kultūras un sporta centru Aknīstes novadā

A.9.3.7. Nodrošināt sporta būvju rekonstrukciju Kokneses novadā

A.9.3.8. Izbūvēt veloceliņu "Koknese - Likteņdārzs"

**U.9.4. Uzlabot tūrisma objektu infrastruktūru un piekļuvi tiem**

A.9.4.1. Nodrošināt vismaz vienu tūristu autobusiem piemērotu stāvvietu visās apdzīvotās vietās

A.9.4.2. Labiekārtot gājēju celiņu infrastruktūru starp nozīmīgiem objektiem apdzīvotās vietās un piemērot to cilvēkiem ar īpašām vajadzībām

**SP10 Gaisa piesārņojuma mazināšana**

**U.10.1. Veikt pasākumus gaisa kvalitātes uzlabošanā**

A.10.1.1. Nodrošināt grants ceļu asfaltēšanu

A.10.1.2. Veicināt ēku energoefektivitātes paaugstināšanu

1. Lēmums ECE/EB.AIR/75, 28.a punkts. [↑](#footnote-ref-1)